Comparație între PNDL 2013 (Pixul lui Dragnea) versus propunerea PNL – UDMR din guvern versus propunerile USR PLUS de amendare

|  |  |  |  |
| --- | --- | --- | --- |
|  | OUG 28/2013 – PNDL2 | OUG PNDL 3 | Ce propune USR PLUS |
| 1 | **Articolul 7** (1) Obiectivele de investiții care pot fi finanțate în cadrul programului trebuie să se încadreze în cel puțin unul din următoarele domenii specific**a)** realizare/extindere/reabilitare/modernizare a sistemelor de alimentare cu apă și stații de tratare a apei;**b)** realizare/extindere/reabilitare/modernizare a sistemelor de canalizare și stații de epurare a apelor uzate;**e)** construirea/modernizarea/reabilitarea drumurilor publice clasificate și încadrate în conformitate cu prevederile legale în vigoare ca drumuri județene, drumuri de interes local, respectiv drumuri comunale și/sau drumuri publice din interiorul localităților;**f)** realizare/modernizare/reabilitare de poduri, podețe, pasaje sau punți pietonale;.**o)** construirea/modernizarea/reabilitarea/extinderea sistemelor de distribuție a gazelor naturale și a racordului la sistemul de transport al gazelor naturale. | Articolul 4 (1) În cadrul programului se pot realiza (…) pentru următoarele categorii de investiții:a) alimentări cu apă și stații de tratare a apei;b) sisteme de canalizare și stații de epurare a apelor uzate;c) drumurile publice clasificate și încadrate în conformitate cu prevederile legale în vigoare ca drumuri județene, drumuri de interes local, respectiv drumuri comunale și/sau drumuri publice din interiorul localităților, precum și variante ocolitoare ale localităților;d) poduri, podețe, pasaje sau punți pietonale;e) sisteme de distribuție a gazelor naturale și a racordului la sistemul de transport al gazelor naturale, care au autorizație de construire valabilă. | **Aceleași tipuri de investiții au fost finanțate și prin PNDL 2**. Singura diferență este aceea că acum sînt doar 5 tipuri, față de 10 inițial și 15 în prezent, în PNDL 2. |
| 2 | NU există în PNDL 2 | NU există în PNDL 3 | USRPLUS propune stabilirea clară a unei alocări pentru fiecare categorie de investiție prevăzută în program, stabilită în funcție de indicatori clari. De ce este important?Pentru că înseamnă că știm care este nevoia exacta și alocăm banii publici pentru aceste nevoi, pentru a avea anumite rezultate. Se numește ”programare” și e un exercițiu care nu a fost făcut niciodată în PNDL.  **(…) Pentru programul prevăzut la alin. (…) și tipurile de investiții prevăzute la alin.(…), se aprobă pentru Ministerul Dezvoltării, Lucrărilor Publice şi Administraţiei credite de angajament pentru perioada 2021-2028 în valoare de 50.000.000 mii lei, în baza cărora se pot încheia contracte de finanţare multianuale, repartizate astfel:****a) ................... mii lei pentru** investiții aferente alimentări cu apă și stații de tratare a apei;**b) ................... mii lei pentru** investiții aferente sisteme de canalizare și stații de epurare a apelor uzate**;****c) ................... mii lei pentru** investiții aferente drumuri publice clasificate și încadrate în conformitate cu prevederile legale în vigoare ca drumuri județene, drumuri de interes local, respectiv drumuri comunale și/sau drumuri publice din interiorul localităților, precum și variante ocolitoare ale localităților;**d) ................... mii lei pentru** investiții aferente poduri, podețe, pasaje sau punți pietonale;**e) ................... mii lei pentru** investiții aferente sisteme de distribuție a gazelor naturale și a racordului la sistemul de transport al gazelor naturale, care au autorizație de construire valabilă**.****(…) prin Program se vor atinge următorii indicatori:*** **… (număr de) kilometri rețele** alimentări cu apă și … **(număr) de stații de tratare a apei**, precum și … **(numărul) de racordări și … (numărul) de locuitori** beneficiari/populație deservită;
* **… (număr) kilometri rețele de canalizare** și **… (număr) de stații de epurare, precum și … (numărul) de racordări și … (numărul) de locuitori** beneficiari/populație deservită;
* **… (număr) de kilometri de drum și … (număr) podețe, pasaje sau punți pietonale, precum și … (numărul) de locuitori** beneficiari/populație deservită;
* **… (numărul) de kilometri de rețea de distribuție a gazelor naturale, precum și … (numărul) de racordări și … (numărul) de locuitori** beneficiari/populație deservită.
 |
| 3 | **Articolul 9**(1) În termen de 30 de zile de la aprobarea legii bugetului de stat, beneficiarii programului transmit Ministerului Dezvoltării Regionale și Administrației Publice necesarul de sume pentru finalizarea obiectivelor de investiții în continuare și pentru obiectivele incluse în program pentru anul în curs și estimările pentru următorii ani, în funcție de graficul de execuție, precum și propunerile de obiective noi de investiții propuse a fi incluse în program, după caz.(2) Ministerul Dezvoltării Regionale și Administrației Publice centralizează propunerile transmise conform alin. (1) și, **în baza criteriilor aprobate prin hotărâre a Guvernului**, și a analizei proprii de specialitate, și în limita creditelor de angajament și a creditelor bugetare aprobate anual cu această destinație și a estimărilor pentru următorii 3 ani, prevăzute în legea bugetară anuală**, întocmește lista de obiective propuse spre finanțare, listă care se aprobă prin ordin al ministrului dezvoltării regionale și administrației publice**. | **Art. 6 -** (1) În termen de 45 de zile de la intrarea în vigoare a Normelor metodologice pentru punerea în aplicare a prezentei ordonanțe de urgență, beneficiarii depun cereri de finanțare, la Ministerul Dezvoltării, Lucrărilor Publice și Administrației, în format electronic, în platforma digitală[[1]](#footnote-1) creată cu această destinație, conform prevederilor Ordonanţei de urgenţă a Guvernului nr. 38/2020 privind utilizarea înscrisurilor în formă electronică la nivelul autorităţilor şi instituţiilor publice. Modelul cererii de finanțare și documentele necesare a fi transmise de beneficiari către Ministerul Dezvoltării, Lucrărilor Publice și Administrației în vederea încheierii contractelor de finanțare se stabilesc prin normele metodologice. În vederea asigurării liberului acces la informațiile publice privind programul, pe site-ul oficial al Ministerului Dezvoltării, Lucrărilor Publice și Administrației se crează o secțiune publică.(2) În sectiunea publică prevăzută la alin.(1) se vor prezenta următoarele informații cu privire la obiectivele de investiții incluse în program: **finanțarea asigurată de la bugetul de stat, termenul de execuție, prestatorii de servicii și/sau executanții de lucrări, stadiul fizic și financiar al obiectivelor de investiții**. În vederea publicării datelor pe site, beneficiarii programului sunt obligați să introducă în platforma electronică toate informațiile și documentele necesare, sub sancțiunea neonorării solicitărilor de transfer.(3) Ministerul Dezvoltării, Lucrărilor Publice și Administrației centralizează propunerile transmise conform alin. (1) în baza criteriilor de prioritizare și în limita creditelor de angajament, prevăzute în legea bugetară anuală, **întocmește lista de obiective propuse spre finanțare, listă care se aprobă prin ordin al ministrului dezvoltării, lucrărilor publice și administrației,** cu excepția listei de investiții propuse spre finanțare prevăzută la art.4 alin.(1) lit.e)[[2]](#footnote-2), care se aprobă prin ordin comun al ministrului dezvoltării, lucrărilor publice și administrației și al ministrului energiei. | **Art. 6 -** (1) În termen de 45 de zile de la intrarea în vigoare a Normelor metodologice pentru punerea în aplicare a prezentei ordonanțe de urgență, **structura de specialitate din cadrul Ministerului Dezvoltării, Lucrărilor Publice și Administrației, organizată potrivit prevederilor art.4 alin.(1),** **emite ghidurile și procedurile** pentru depunerea și aprobarea cererilor de finanțare, aferente tipurilor de investiții prevăzute la art.1, alin.(2), **cu luarea în considerare a criteriilor prevăzute la alin.(10) și alin.(11) de la art.1.**(2) beneficiarii depun cererile de finanțare la structura de specialitate din cadrul MDLPA, exclusiv în format electronic, conform prevederilor Ordonanţei de urgenţă a Guvernului nr. 38/2020 privind utilizarea înscrisurilor în formă electronică la nivelul autorităţilor şi instituţiilor publice.Pentru asigurarea transparenței gestionării Programului, se crează la nivelul acestuia un **sistem informatic**, care este disponibil publicului și care conține informații despre toate proiectele finanțate. Detaliile despre **valoarea investițiilor, gradul de cofinanțare, punctajul obținut (detaliat conform criterii generale), contractori, valoarea contractelor, tipul procedurilor de atribuire, stadiu de execuție fizic și stadiul financiar de impleentare**, etc, vor fi stabilite prin Hotărîre a Guvernului. ”Pixul lui Dragnea” se prelungește în propunerea PNL – UDMR. USR PLUS propune evaluare serioasă, independent, cu punctaje transparente. De asemenea, PNDL trebuie să fie complementar fondurilor europene/PNRR.(3) **propunerile transmise conform alin. (2) sunt evaluate și aprobate la finanțare**, în limita creditelor de angajament, prevăzute în legea bugetară anuală, **în baza punctajelor acordate[[3]](#footnote-3) de către evaluatorii interni și/sau externi ai structurii de specialitate prevăzută la art.4 alin.(1), conform procedurilor prevăzute la alin.(1).** |
| 4 | NU există în PNDL 2 | NU există în PNDL 3 | USR PLUS propune ca **prin OUG să fie stabilite criteriile generale** care vor fi avute în vedere la detalierea **subcriteriilor și a punctajelor** pentru aprobarea investițiilor cu încadrarea în alocarea bugetară, conform **ordinii de prioritate** **de mai jos**, **investițiile urmînd a fi aprobate în urma unei evaluări** realizată cu personalul propriu al structurii de implementare și/sau cu evaluatori independenți:(…) Pot fi finanțate prin prezentul Program obiectivele de investiții care îndeplinesc **criteriile generale** care vor fi avute în vedere la detalierea subcriteriilor și a punctajelor pentru aprobarea investițiilor cu încadrarea în alocarea bugetară, conform **ordinii de prioritate** **după cum urmează**:* să fie eligibile în PNRR sau programele operaționale însă nu au fost incluse/aprobate la finanțare din lipsă de fonduri (listele de rezervă);
* să fie neeligibile în PNRR sau programele operaționale, dar să fie complementare unor proiecte finanțate prin PNRR sau prin programele operaționale, fie în sensul continuării unor investitții (etape noi), fie să suplinească nevoile suplimentare care nu pot fi finanțate din PNRR sau Programele Operaționale.
* gradul de contribuție la îndeplinirea obiectivelor/indicatorilor de program menționați la alin.(3).

**(…) pot solicita finanțare beneficiarii care:*** nu au investiții prin PNDL 1, PNDL 2, CNI, al căror termen de finalizare a fost depășit sau care au contracte cu finanțare europeană reziliate.
* nu au creanțe aferente PNDL 1, PNDL 2, CNI, sau provenite din implementarea contractelor cu finanțare europeană.
* au un buget propriu insuficient pentru realizarea investiției solicitate, însă care poate asigura **o cofinanțare** de pînă la 50%[[4]](#footnote-4);
* au un buget propriu care nu mai poate asigura cofinanțare întrucît nivelul maxim a fost deja atins ca urmare a altor proiecte cu finanțare europeană aflate în derulare;
 |
| 5 | Articolul 10 (3) Creditele bugetare aferente contractelor de finanțare încheiate conform alin. (1) se transferă beneficiarilor în limita bugetului anual al Ministerului Dezvoltării Regionale și Administrației Publice aprobat cu această destinație, **în ordinea cronologică de înregistrare a solicitării de transfer** al sumelor necesare pentru decontarea bunurilor/ serviciilor/ lucrărilor executate. | Articolul 7 (3) Ministerul Dezvoltării, Lucrărilor Publice și Administrației transferă beneficiarilor creditele bugetare aferente contractelor de finanțare încheiate conform alin. (1) în limita bugetului anual aprobat cu această destinație, **în ordinea cronologică de înregistrare a solicitării de transfer al sumelor**. | (3) Ministerul Dezvoltării, Lucrărilor Publice și Administrației transferă beneficiarilor creditele bugetare aferente contractelor de finanțare încheiate conform alin. (1) în limita bugetului anual aprobat cu această destinație, în ordinea cronologică de înregistrare a solicitării de transfer al sumelor, **solicitări care sînt aprobate de către structura de specialitate prevăzută la art.4 alin.(1), după verificările de conformitate cu prevederile legale**.Pînă în anul 2020 toate plățile au fost efectuate exclusiv pe baza declarației primarului, președintelui CJ. Pe parcursul anului 2020, toate plățile au fost făcute doar după ce toate solicitările au fost verificate de către ISC – verificarea trebuie profesionalizată și menționată în OUG |
|  | **Articolul 11** (2) Beneficiarii au obligația să transmită Ministerului Dezvoltării Regionale și Administrației Publice toate **documentele necesare monitorizării și finanțării** prin program a obiectivelor de investiții **și sunt responsabili** pentru realitatea, exactitatea și legalitatea datelor prezentate | **Art. 8** - (2) Beneficiarii au obligația să transmită Ministerului Dezvoltării, Lucrărilor Publice și Administrației toate **documentele necesare monitorizării și finanțării** prin program a obiectivelor de investiții **și sunt responsabili** pentru realitatea, exactitatea și legalitatea datelor prezentate. | Nu putem finanța lucrări pe care nu le verifică nimeni dacă există sau funcționează real. (2) Beneficiarii au obligația să transmită Ministerului Dezvoltării, Lucrărilor Publice și Administrației toate documentele necesare monitorizării **și verificării[[5]](#footnote-5)** finanțării prin program a obiectivelor de investiții **și răspund** pentru realitatea, exactitatea și legalitatea datelor prezentate |
|  | **Articolul 13** (1) Programarea, **coordonarea și monitorizarea** utilizării fondurilor alocate de la bugetul de stat în implementarea proiectelor de investiții din program se fac de către Ministerul Dezvoltării Regionale și Administrației Publice.(2) Reprezentanții Ministerului Dezvoltării Regionale și Administrației Publice, împreună cu reprezentanți cu atribuții de control din aparatul propriu al Inspectoratului de Stat în Construcții - I.S.C., **pot efectua verificări prin sonda**j pentru lucrările realizate la obiectivele de investiții derulate prin program. | **Art. 9** - (1) Programarea, **coordonarea și monitorizarea** utilizării fondurilor alocate de la bugetul de stat în implementarea proiectelor de investiții din program se fac de către Ministerul Dezvoltării, Lucrărilor Publice și Administrației .(2) **La solicitarea** Ministerului Dezvoltării, Lucrărilor Publice și Administrației, reprezentanţi cu atribuţii de control din aparatul propriu al Inspectoratului de Stat în Construcţii - I.S.C. efectuează controale pentru verificarea situației reale din teren în raport cu datele transmise prin solicitări și documente. | **Art. 9** - (1) Programarea, coordonarea, monitorizarea **și controlul utilizării** fondurilor alocate de la bugetul de stat în implementarea proiectelor de investiții din program, inclusiv verificarea achizițiilor publice, **se fac de către structura prevăzută la art.4 alin.(1).** **(2) Toate solicitările** de transfer al sumelor necesare pentru decontarea bunurilor/ serviciilor/ lucrărilor executate, **sînt verificate[[6]](#footnote-6) de către structura prevăzută la art.4 alin.(1)**, **sau,** la solicitarea Ministerului Dezvoltării, Lucrărilor Publice și Administrației, de către reprezentanţi cu atribuţii de control din aparatul propriu al Inspectoratului de Stat în Construcţii - I.S.C și/sau ai corpului de control al ministrului, care efectuează controale pentru verificarea situației reale din teren în raport cu datele transmise prin solicitări și documente.(3) **Aprobarea solicitărilor de transfer al sumelor** necesare pentru decontarea bunurilor/ serviciilor/ lucrărilor executate se face în conformitate cu rezultatele verificărilor prevăzute la alin.(2), respectiv **după remedierea sau încetarea situațiilor constatate și consemnate în actele de control**.  |
|  | NU există în PNDL 2 | Art.11[[7]](#footnote-7) (1) În cadrul Ministerului Dezvoltării, Lucrărilor Publice și Administrației, în vederea monitorizării și verificării derulării obiectivelor de investiții din cadrul Programului, se constituie o structură specializată.(2) Atribuțiile vor fi aprobate prin normele metodologice.  | **USRPLUS propune o structură dedicate, cu atribuții stabilite prin OUG pentru limitarea intervenției politice discreționare. Similar Autorităților de Management de pe fonduri europene.** **Art. ….**– (1) Pentru utlizarea eficientă a fondurilor alocate, Programul este gestionat de o structură de specialitate din cadrul Ministerului Dezvoltării, Lucrărilor Publice şi Administraţiei, care asigură capacitatea administrativă necesară îndepliirii **următoarelor funcții și atribuții**:* **de reglementare a procedurilor și ghidurilor privind eligibilitatea investițiilor și a beneficiarilor, respectiv a criteriilor de eligibilitate și a punctajelor pe baza cărora se vor aproba investițiile din Program.**
* **de evaluare și selecție a investițiilor pentru care au fost formulate solicitări de finanțare prin Program,**
* **de monitorizare și atribuții control (inclusiv al procedurilor de achiziție[[8]](#footnote-8))**
* **de recuperare.**
 |
|  | NU există în PNDL 2 | NU există în PNDL 3 | (…) În cadrul Programului se vor utiliza **costuri unitare maximale** pentru lucrări, stabilite prin hotărâre a Guvernului, prin raportare la lucrări similare finanțate din fonduri europene acolo unde există și/sau pe baza unor proiecte tip, după caz. Sumele ce depășesc aceste costuri unitare se suportă din bugetul propriu al beneficiarului.  |

1. Propunere USRPLUS preluată parțial [↑](#footnote-ref-1)
2. Rețele de gaze naturale [↑](#footnote-ref-2)
3. USRPLUS propune **eliminărea** oricărui mod similar funcționării în prezent a investițiilor derulate prin PNDL 1, PNDL2 sau CNI - **tip de listă și a aprobării investițiilor prin ordin de ministru**, urmînd ca prin OUG să fie stabilite **criteriile generale** care vor fi avute în vedere la detalierea subcriteriilor și a punctajelor pentru aprobarea investițiilor cu încadrarea în alocarea bugetară, conform **ordinii de prioritate**, **investițiile urmînd a fi aprobate în urma unei evaluări** realizată cu personalul propriu al structurii de implementare și/sau cu evaluatori independenți [↑](#footnote-ref-3)
4. Nivelul de cofinanțare poate scădea de la 50% la 10% funcție de categoria de UAT și funcție de alți factori ce pot fi stabiliți în raport de nivelul bugetelor locale, gradul de îndatorare, alte investiții, etc. [↑](#footnote-ref-4)
5. Trebuie introduse prevederi clare cu privire la verificarea fondurilor alocate care lipsesc din ambele variante. [↑](#footnote-ref-5)
6. Nu este suficientă prevederea de la alin.(2) al art.9, de efectuare a verificărilor la cerere. Pînă în anul 2020 toate plățile au fost efectuate exclusiv pe baza declarației primarului, președintelui CJ. Pe parcursul anului 2020, toate plățile au fost făcute doar după ce toate solicitările au fost verificate de către ISC. [↑](#footnote-ref-6)
7. Nu putem vb despre o preluare a propunerii USR, cît timp nu este limitată intervenția discreționară politică, dat fiind faptul că nu se controlează ci doar se monitorizează, și aribuțiile sînt stabilite prin norme metodologice, a căror încălcare este lipsită de răspundere penală. [↑](#footnote-ref-7)
8. Nu este suficientă prevederea de la alin.(2) al art.9, de efectuare a verificărilor la cerere. Pe parcursul anului 2020, toate plățile au fost făcute doar după ce toate solicitările au fost verificate de către ISC. Mai mult prevederea este insuficientă și sub aspectul faptului că ISC verifică doar din punct de vedere tehnic, însă problemele PNDL au fost și de natura atriburilor frauduloase a contractelor de lucrări. [↑](#footnote-ref-8)